Al lavarenn-se zo tont deus doareoù ober ar c'hoarive gresian, e lerc'h e vez implijet ur mekanik evit diblaseal war al leurenn an aktourien a c'hoari an doueed. Ar mekanik a c'hell bezañ ur gavr-houarn (mechane) evit diskenn an aktourien war al leurenn, pe e c'hell bezañ un toull-trap a vez implijet gant an aktourien evit pignat war al leurenn. Aozañ ar fiñvoù a vez graet a-dreñv ar skénè (leurenn). Ar mennozh a zo bet degaset gant Eschyle hag implijet eo bet alies evit dirouestlañ ar bec'h ha klozañ an dram. An doare-se d'ober a vez implijet ivez er pezhioù-fent[1].